CELEX: E2010C0291
Language: et
Date: 2010-07-07 00:00:00
Title: EFTA järelevalveameti otsus nr 291/10/COL, 7. juuli 2010 , mis käsitleb heakskiidetud vööndite tunnustamist Norras seoses Bonamia ostreae ja Marteilia refringens ’iga

22.12.2010   
            
            
               ET
            
            
               Euroopa Liidu Teataja
            
            
               L 338/60
            
         EFTA JÄRELEVALVEAMETI OTSUS
   nr 291/10/COL,
   7. juuli 2010,
   mis käsitleb heakskiidetud vööndite tunnustamist Norras seoses Bonamia ostreae ja Marteilia refringens’iga
   EFTA JÄRELEVALVEAMET,
   võttes arvesse Euroopa Majanduspiirkonna lepingut, eriti selle artiklit 109 ja protokolli nr 1,
   võttes arvesse EFTA riikide vahelist lepingut, millega asutatakse EFTA järelevalveamet ja kohus, eriti selle artikli 5 lõike 2 punkti d ja protokolli nr 1,
   võttes arvesse EMP lepingu I lisa I peatüki punktis 4.1.5a nimetatud õigusakti, nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) nagu seda on kohandatud EMP lepingu protokolliga nr 1, eriti kõnealuse direktiivi artiklit 53,
   ning arvestades järgmist:
   EFTA järelevalveamet tunnistas 9. septembri 2004. aasta otsusega nr 225/04/COL kogu Norra rannikuala Bonamia ostreae ja Marteilia refringens’i suhtes heakskiidetud vööndiks.
   Norra teavitas järelevalveametit 3. juunil 2009. aastal elektronkirjaga, et Lõuna-Norras Aust-Agderi maakonnas tuvastati austritel Bonamia ostreae nakkusjuhtum ning et mõjutatud piirkonna suhtes kehtestati kontroll- ja järelevalvevöönd.
   Norra kinnitas 23. aprilli 2010. aasta kirjaga (juhtum nr 554681) järelevalveametile, et Lõuna-Norras Aust-Agderi maakonnas ei saa välistada austritel Bonamia ostreae nakkuse esinemist ning seega ei ole võimalik veenvate tõenditeta põhjendada kõnealuse piirkonna puhul kontroll- ja järelevalvevööndi staatuse tühistamist.
   Direktiivi 2006/88/EÜ artikli 53 lõikes 3 sätestatakse, et kui episootiline uuring kinnitab, et nakkusjuhtumi esinemine on väga tõenäoline, võetakse liikmesriigi, kalakasvatustsooni või -piirkonna taudivaba staatus tagasi samas korras, mida kasutati taudivaba staatuse andmisel. Norra teostatud epidemioloogilise uuringu tulemuste ning Norra Riikliku Veterinaariainstituudi ja ühenduse referentlaboratooriumi vaheliste arutelude tulemuste alusel jõudis järelevalveamet seisukohale, et Lõuna-Norras Aust-Agderi maakonnas on täidetud taudivaba staatuse tagasivõtmiseks vajalikud tingimused.
   Sellest tulenevalt tuleks otsus nr 225/04/COL kehtetuks tunnistada.
   Käesolevas otsuses esitatud meetmed on kooskõlas EFTA järelevalveametit abistava EFTA veterinaarkomitee arvamusega,
   ON VASTU VÕTNUD KÄESOLEVA OTSUSE:
   Artikkel 1
   Norras asuvad Bonamia ostreae ja Marteilia refringens’i osas heakskiidetud vööndid on loetletud lisas.
   Artikkel 2
   Otsus nr 225/04/COL tunnistatakse käesolevaga kehtetuks.
   Artikkel 3
   Käesolev otsus jõustub 7. juulil 2010.
   Artikkel 4
   Käesolev otsus on adresseeritud Norrale.
   Artikkel 5
   Ainult otsuse ingliskeelne tekst on autentne
   
      Brüssel, 7. juuli 2010
      
         
            EFTA järelevalveameti nimel
         
         
            eesistuja
         
         Per SANDERUD
         
            kolleegiumi liige
         
         Sverrir Haukur GUNNLAUGSSON
      
   
   
      (1)  ELT L 328, 24.11.2006, lk 14, ning EMP kaasanne nr 32, 17.6.2010, lk 1. Kõnealust direktiivi ei ole norra keeles veel avaldatud.
   
      LISA
      
                  1.
               
               
                  Kogu Norra rannikuala on Marteilia refringens’i osas heakskiidetud vöönd.
               
            
                  2.
               
               
                  Kogu Norra rannikuala on Bonamia ostreae osas heakskiidetud vöönd, välja arvatud
                  
                              —
                           
                           
                              Aust-Agderi maakond Lõuna-Norras.